Diari Oficial de la Generalitat Valenciana


Sumari del DOGV 4892, del 26-11-2004 (2004/11052)

RESOLUCIÓ de 15 de novembre de 2004, de la directora gerent de l'Institut Valencià de la Música .IVM., per la que s'acorda la constitució d'una borsa de treball de cantants de Cor de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11594


Data del document
:   15-11-2004

Organisme emissor
:   Institut Valencià de la Música

Tipus de document
:   Resolució

Descriptors 

:   * concurs administratiu

RESOLUCIÓ de 15 de novembre de 2004, de la directora gerent de l'Institut Valencià de la Música ?IVM?, per la que s'acorda la constitució d'una borsa de treball de cantants de Cor de la Generalitat Valenciana. [2004/X11768]
  
La directora gerent de l'Institut Valencià de la Música, de conformitat amb allò que s'ha acordat pel Consell Rector, en la sessió del passat 25 de juny de 2002, i atès que l'actual borsa del Cor resulta insuficient per a atendre les necessitats que es produïxen últimament, i d'acord amb les facultats que tinc atribuïdes en virtut de la Llei 2/1998 de creació de l'IVM, així com pel seu Reglament de Funcionament i Organització, aprovat per Decret 130/2000, de 5 de setembre, del Govern Valencià, resolc:
  
Aprovar la constitució d'una borsa de treball de cantants del Cor de la G.V., per a cobrir en règim d'interinitat, els següents llocs de treball:
  
Mezzosopranos / contralts: 2
  
Tenors: 2
  
Borsa a què s'acudirà per a cobrir les possibles vacants que es produïsquen en qualsevol corda (sopranos; mezzosopranos / contralts; tenors; i barítons / baixos), així com per a la contractació de cantants d'augment.
  
I això d'acord amb l'articulat següent:
  
Primer. Podran accedir a la dita Borsa especialistes, que acrediten prou qualificació professional per al desenvolupament de la seua activitat. Sent exigible estar en possessió del títol de Batxiller Superior o equivalent i/o Grau Elemental de Cant, pla del 44 i del 66, o haver superat les proves d'accés a grau mitjà de cant LOGSE.
  
Segon. La contractació de cantants de Cor per a ocupar llocs de treball, tindrà caràcter temporal, en règim d'interinitat.
  
Les funcions seran les que s'especifiquen en els seus respectius contractes de treball, entre les que destaquen: assajos ordinaris musicals (parcials o de tutti); assajos d'escena i tècnics; proves acústiques, proves de vestuari; Davant piano; ?a la italiana?; assajos pregenerals; assajos generals; representacions; actuacions ; retransmissions en mitjans de difusió, gravacions i concerts.
  
L'extinció del contracte es produirà quan el lloc de treball es cobrisca reglamentàriament, per mitjà del procediment establit en la pròpia Llei 2/1998, Valenciana de la Música de la Generalitat.
  
Tercer. La presentació de sol·licituds s'iniciarà a partir de la publicació de la present resolució en el Diari Oficial de la Generalitat Valenciana (DOGV), i el model d'instància serà el que s'adjunta com annex I.
  
Les instàncies hauran de presentar-se en la seu de l'Institut Valencià de la Música (IVM), a València, Plaça Viriat s/n, finalitzant el termini el pròxim dia 15 de desembre, a les 13 hores.
  
L'aspirant haurà de presentar, junt amb la sol·licitud, 3 còpies de cada una de les obres a interpretar d'acord amb l'apartat 4t de la present resolució, 2 fotografies de carnet i fotocòpia del Document nacional d'identitat. L'incompliment d'este requisit donarà lloc a la inadmissió de la sol·licitud.
  
Quart. Proves
  
Hi haurà una única prova que constarà de dos fases:
  
Fase primera:
  
a) Exercici de vocalització lliurement triat per l'aspirant (puntuació màxima = 5)
  
b) Interpretació de tres obres, una de cada un dels gèneres proposats, a triar per l'aspirant (puntuació màxima = 15):
  
- Ària d'òpera o Romança de sarsuela
  
Ària de cantata o oratori
  
Lied romàntic o cançó del s.XX
  
Fase segona:
  
a) Lectura a primera vista d'un fragment proposat pel Tribunal (puntuació màxima = 10).
  
b) Interpretació de la part vocal corresponent a la tessitura de l'aspirant de He trusted in God, núm. 28 del Messies de G.F. Händel. Editorial Novello (partitures reducció a piano, ps. 115 a 121) (Puntuació màxima = 10)
  
Els aspirants disposaran, per a la interpretació de les obres triades, de pianista acompanyant proporcionat per l'IVM. El qui ho desitge podrà concórrer amb el seu propi pianista acompanyant.
  
Les proves seran eliminatòries, en el sentit que per a passar a la segona fase s'exigirà haver superat la primera fase, havent obtingut una puntuació mínima de 10.
  
Quint. Desenvolupament de les proves
  
Les convocatòries s'exposaran en el tauler d'anuncis de l'IVM, i a més els aspirants podran ser avisats personalment per telèfon, i amb antelació suficient, per a la realització de la prova única; cada una de les fases es desenvoluparà en horaris diferents, dins de la mateixa jornada.
  
El Tribunal podrà detindre l'audició en el moment que considere oportú. La interrupció de la interpretació d'alguna de les tres obres de l'apartat b) de la fase primera no suposarà l'eliminació de l'aspirant. Al final de cada sessió en què es realitzen les proves corresponents a la fase primera, el Tribunal farà pública la relació d'aspirants que l'hagen superada.
  
L'aspirant disposarà de cinc minuts d'estudi per a la realització de la prova a) de la segona fase.
  
A resultes de les proves es publicaran en el tauler d'anuncis de l'IVM les actes, en les que els aspirants apareixeran per orde decreixent, en funció de la puntuació obtinguda.
  
Els qui hi hagen obtingut una puntuació entre 30 i 40, tindran dret tant a ocupar vacants, com a ser contractats com a cantants d'augment; els que hagen obtingut una puntuació entre 20 i 30 passaran a formar part de la borsa de treball amb dret únicament a ser contractats com a cantants d'augment. Els que no aconseguixen una puntuació mínima de 20 no podran accedir a la borsa de treball.
  
La borsa de treball vigent s'anul·larà automàticament quan entre en vigor la que es constituïsca a resultes d'esta convocatòria. L'orde de la borsa de treball es mantindrà fins a la realització de noves audicions, iniciant-se sempre les crides pels aspirants que hagen obtingut major puntuació.
  
Els titulars d'un lloc de treball (en règim d'interinitat) del Cor de la G.V. que hi renuncien, passaran a formar part de la borsa de treball, on ocuparan els primers llocs.
  
Sext. Tribunal de selecció
  
Estarà compost pels membres següents:
  
La directora gerent de l'IVM, en qualitat de presidenta
  
El director del Cor de la G.V., en qualitat de vicepresident
  
El cap de corda que corresponga, en funció de la veu a audicionar
  
Un especialista en matèria vocal, alié a l'entitat, nomenat a proposta de la directora gerent.
  
Un representant legal dels treballadors del Cor de la G.V.
  
Un tècnic o administratiu del Departament d'Unitats Artístiques, en qualitat de secretari (amb veu i sense vot).
  
Sèptim. Contra la present resolució podrà interposar-se, de conformitat amb el que preveu l'article 59 de l'Estatut dels Treballadors, reclamació prèvia a la via judicial laboral davant la directora gerent de l'IVM, d'acord amb el que disposa l'article 125 de la Llei 30/92, de Règim Jurídic de les Administracions Públiques i del Procediment Administratiu Comú, en relació amb l'article 69 de la Llei de Procediment Laboral (text refós aprovat per Reial Decret Legislatiu 2/1995, de 7 d'abril).
  
Denegada la reclamació o transcorregut un mes sense haver estat notificada cap resolució, podrà formalitzar-se demanda davant el jutjat social competent dins del termini de dos mesos a comptar de la notificació, o des del transcurs del termini en què aquella haja d'entendre's desestimada.